Божурище (община)

Община Божурище се намира в Западна България и е една от съставните общини на Софийска област. Кмет: Георги Димов спечелил изборите през 2015 г.

География

Географско положение, граници, големина 
Общината се намира в западната част на Софийска област. С площта си от 142,884 km2 е 17-а по големина сред 22-те общини на областта, което съставлява 2,02% от територията на областта. Границите ѝ са следните:
 на северозапад – община Сливница;
 на североизток – община Костинброд
 на изток и юг – Столична община, област София.
 на югозапад – община Перник, област Перник;
 на запад – община Брезник, област Перник.

Природни ресурси

Релеф 
Релефът на общината е равнинен, хълмист и ниско планински.

На север и североизток в пределите на общината попада западната част на Софийската котловина В нея, североизточно от град Божурище, на границата със Столична община се намира най-ниската ѝ точка – 548 m н.в.

На югозапад от котловината релефът става хълмист, постепенно надморската му височина се повишава и се достига до подножията на планините Вискяр и Люлин. До границата с община Перник на юг и до Радуйската седловина на северозапад в пределите на община Божурище попадат северните склонове на планината Люлин. Тук, югоизточно от село Мала Раковица, на границата с община Перник се намира връх Форта 1024,5 m, най-високата точка на общината. Северозападно от Радуйската седловина на нейна територия попадат крайните югоизточни части на планината Вискяр. Тук максималната височина е връх Шезуп 959,4 m, разположен югозападно от с. Храбърско, на границата с община Сливница.

Води 
Цялата територия на община Божурище попада във водосборната област на река Искър и по конкретно на нейния ляв приток река Блато. През общината от запад на изток протичат две по-големи реки, десни притоци на река Блато. Първата от тях е Костинбродска река (32 km, Беличка река, Белица), която с изключение на най-горното и на най-долното си течение протича през община Божурище. Нейни основни притоци са: Радуйска река (десен), Делянска река (ляв) и Хераковска река (десен). В югоизточната част на общината, в т.ч и през град Божурище протича река Църна бара, вторият по-голям десен приток на река Блато.

Население

Етнически състав (2011) 
Численост и дял на етническите групи според преброяването на населението през 2011 г.:

Движение на населението (1934 – 2021)

Населени места 
Общината има 10 населени места с общо население от 9463 жители към 7 септември 2021 г.

Административно-териториални промени 
 М.з. № 2820/обн. 14 август 1934 г. – преименува с. Кърнул на с. Делян;
 Указ № 128/обн. 11 април 1961 г. – заличава с. Белица и го присъединява като квартал на с. Хераково;
 Реш. МС № 786/обн. 15 август 1997 г. – признава с. Божурище за гр. Божурище.

Транспорт 
През територията на общината, на протежение от 23,1 km преминава участък от трасето на жп линията Перник – Волуяк.

През общината преминават частично 2 пътя от Републиканската пътна мрежа на България с обща дължина 38,1 km:
 участък от 13,8 km от Републикански път I-8 (от km 29,8 до km 43,6);
 последният участък от 24,3 km от Републикански път III-638 (от km 7,7 до km 32,0).

Топографска карта

Бележки

Източници

Външни препратки 
 Официален сайт на община Божурище